dh-unibe/image-text_koenigsfelden-charters-post-1500 huggingface dataset:
Wir, die aͤpptissin unnd conventt des gottshusz
Kûngesfellden, thuͦnd kund unnd bekennēn offenlich mitt disem brieff, ✳ als wir dann usz ordnung ✳ unnd ansaͤchen̄ unnsern̄ herrn̄ ✳ unnd kastē¬
voͤgt, ✳ schulthesz ✳ unnd ràtt ✳ der statt Bern̄ ✳ schuldig unnd pflichtig sind wordē ✳ unnsern̄ mittschwestern̄ frow Emerida Lytscherin ✳ unnd frow
Anna Engellfridin ✳ ir guͦtt ✳ libding ✳ und anders, ✳
so sy inn unnser gottshusz gebracht hand ✳ wider
zuͦ bekerēn, ✳ das wir aber ✳ besunder des baren gellt
halb ✳ zuͦ diser zytt nitt vermogēn ✳ zuͦthuͦn. ✳ harumb ✳ so globen unnd versprechēn wir ✳ by unnsern̄
wirden, ✳ guͤttē ✳ trùwē ✳ unnd erēn ✳ den genanttē
unnsern̄ mittschwestern̄ ✳ uszstaͤnder sum̄ halb, ✳ die
sich gebûrtt frow Emerida Lytscherin zweyhundertt Rinscher gulden̄ ✳ oder sybenzechenthalbē
Schwitzer batzēn fûr ein guld₎ ✳ unnd frow
Anna Engellfrydin ouch zweyhundertt
Rinscher gulden ✳ oder sybenthalben Schwitzer
batzen fùr ein guld₎, ✳ von hût datumb disz
bryffes ✳ ûber ein jàr ✳ beyden bar zuͦlegen ✳ oder
aber den zinsz, ✳ wie sich gebûrtt, ✳ unnd dannenthin ✳ innē ein zinszbrieff zuͦ machen ✳ nach lanndts
bruch ✳ unnd recht ✳ unnd das huͦptguͦtt also
verzinsen̄ ✳ so lanng bysz man innēn ✳ ir
huͦptguͦtt ✳ unnd zinsz ✳ mitt einandern̄ gipt, ✳ ouch
àn allen irēn kostēn und schaden ✳ uszrichtung
unnd bezallung zuͦthuͦn, ✳ by verpflicht ✳ unnd insatzung ✳ unnsers gottshusz guͤtter, ✳ lygender
unnd varennder, ✳ die sy unnd ✳ ir erbenn,
wo wir an thuͦnder bezallung sûmig wurden,
mogend an gryffenn, vertigen ✳ unnd beziechē
bysz uff ir ✳ volkomēn benuͤgenn. ✳ unnd als
hieby zuͦbeliben ✳ unnd dar wider nitt zuͦthuͦn,
so redēn, ✳ nach schaffen, ✳ zuͦthan word₎ ✳ verbind₎
wir unns ✳ fùr unns ✳ unnd unnser ✳ nachkomēn by guͦttē trûwē ✳ mitt entzichung aller
fûnd, ✳ uszzûg ✳ unnd geverdt ✳ unnd was hie wider
sin moͤcht ✳ unnd besunder des rechtē, so ein gemeine ✳ verzychung ✳ àn vorgang ✳ einer sunderbarēn als unnùtz widerspricht, ✳ entzigēn und
begaͤben habēn ✳ inn krafft disz brieffs, der
des ✳ zuͦ urkûndt ✳ mitt unnsers gottshusz unnd
convennts ✳ uff getrucktēn sygell verwartt,
gebēn ✳ unnd beschechēn ✳ ist ✳ uff zinstag nach
sannt Maria Magdalenē tag, ✳ der jaren̄
des herrn̄ gezellt ✳ fùnffzechenhundertt ✳ und
zwentzig sybēn jàr. ✳
der allt₎ frowē verschribung
fròw Emerita und Anna
Lùtscherin ✳ und quittūg
2 b
2 p
Dinst: nach Magd₎
1525 ✳
1527 , Juli 23 .
F. Aargau